
 ΥΠΟΧΡΕΩΣΕΙΣ ΤΗΣ ΕΤΑΙΡΕΙΑΣ

1. Γενικοί Όροι

· Η Εταιρεία Φύλαξης θα πρέπει να κοινοποιήσει στην ΚΕΔΙΠΕΣ την άδεια λειτουργίας της με βάση τη νομοθεσία που εφαρμόζεται και να κοινοποιεί στην ΚΕΔΙΠΕΣ κάθε έτος την ετήσια ανανέωση της. 

· Οι χώροι επιτήρησης / φύλαξης, ο αριθμός φυλάκων, οι μέρες και οι ώρες φύλαξης μπορούν να αυξομειώνονται αναλόγως των αναγκών και κατόπιν απαίτησης της  ΚΕΔΙΠΕΣ.

· Η Εταιρεία Φύλαξης  πρέπει να έχει καθορισμένο Υπεύθυνο για το συγκεκριμένο έργο, ο οποίος θα διενεργεί συναντήσεις (τουλάχιστο μία φορά το μήνα) με τα αρμόδια άτομα της ΚΕΔΙΠΕΣ για επίλυση των προβλημάτων που τυχόν θα παρουσιάζονται.

· Η Εταιρεία Φύλαξης θα πρέπει να έχει μηχανισμό ελέγχου του κάθε φύλακα σε κάθε Υποστατικό της ΚΕΔΙΠΕΣ. Ο μηχανισμός θα πρέπει να περιγραφεί όπως στο δείγμα  ΦΥΛΑΚΕΣ ΚΑΙ ΥΠΕΥΘΥΝΟΣ ΕΡΓΟΥ στο Παράρτημα 4Α.

· Στο κάθε κτίριο θα υπάρχει βιβλίο συμβάντων. Το βιβλίο συμβάντων είναι ευθύνη της Εταιρείας Φύλαξης.

· Αν κριθεί αναγκαίο από την ΚΕΔΙΠΕΣ, η Εταιρεία Φύλαξης έχει την υποχρέωση να εγκαταστήσει μαγνητικά σημεία για τον έλεγχο περιπόλων (χωρίς οποιαδήποτε πρόσθετη χρέωση) σε διάφορα σημεία στα υποστατικά της ΚΕΔΙΠΕΣ. Επιπρόσθετα, αν κριθεί αναγκαίο από την ΚΕΔΙΠΕΣ, η Εταιρεία Φύλαξης έχει την υποχρέωση για την έκδοση αναφορών από το σύστημα, όπως αυτές ζητηθούν από την ΚΕΔΙΠΕΣ.

2. Όροι Εκτέλεσης Αντικειμένου 
Ο επιτυχών προσφοροδότης θα πρέπει να παρέχει τα πιο κάτω στην ΚΕΔΙΠΕΣ:
· Ονομαστικό κατάλογο των φυλάκων που θα εργοδοτούνται από την Εταιρεία Φύλαξης  για την συγκεκριμένη Υπηρεσία. (Παράρτημα 4Α – ΦΥΛΑΚΕΣ ΚΑΙ ΥΠΕΥΘΥΝΟΣ ΕΡΓΟΥ). 
· Κατάλογο με τα άτομα που εμπλέκονται για την συγκεκριμένη Υπηρεσία. Σε περίπτωση που κατά τη διάρκεια του έτους επέλθει οποιαδήποτε αλλαγή σε σχέση με τον εγκριμένο κατάλογο, όπως παύση, παραίτηση ή με οποιοδήποτε άλλο τρόπο τερματισμός εργοδότησης, αναστολή άδειας άσκησης επαγγέλματος, ανάκληση άδειας άσκησης επαγγέλματος τότε η Εταιρεία Φύλαξης θα πρέπει να κοινοποιεί εντός 24 ωρών στην ΚΕΔΙΠΕΣ νέο κατάλογο με τα άτομα που εμπλέκονται στην πιο πάνω Υπηρεσία και που έχουν εγκριθεί και έχουν εξασφαλίσει την άδεια άσκησης επαγγέλματος, όπως επίσης και πιστοποιημένο αντίγραφο της άδειας άσκησης επαγγέλματος τους, σύμφωνα με τη νομοθεσία που εφαρμόζεται.
· Άδεια άσκησης επαγγέλματος κάθε φύλακα που θα προσφέρει τις υπηρεσίες της Εταιρείας Φύλαξης στην ΚΕΔΙΠΕΣ .
· Απολυτήριο Μέσης Εκπαίδευσης για κάθε φύλακα που θα εργοδοτηθεί από την  Εταιρεία Φύλαξης  για τη συγκεκριμένη Υπηρεσία.


· Απολυτήριο Στρατού για κάθε φύλακα που θα εργοδοτηθεί από την Εταιρεία Φύλαξης  για τη συγκεκριμένη Υπηρεσία.
· Αντίγραφο του συμβολαίου εργοδότησης της Εταιρεία Φύλαξης με τους φύλακες που θα εργοδοτούνται από την  Εταιρεία Φύλαξης  για τη συγκεκριμένη Υπηρεσία.
· Βεβαίωση αποδοχής των όρων εργοδότησης από κάθε φύλακα που θα εργοδοτείται από την Εταιρεία Φύλαξης,  για την συγκεκριμένη Υπηρεσία.

3. Όροι Φύλαξης

· Η Εταιρεία Φύλαξης  θα πρέπει να διαθέτει τον αναγκαίο αριθμό από φύλακες (ομάδα) για στελέχωση των χώρων επιτήρησης / φύλαξης σε κάθε υποστατικό. Η Ομάδα θα καλύπτει τις ανάγκες φύλαξης του υποστατικού αλλά θα μπορεί να καλύπτει και την όποια απουσία φύλακα ή έκτακτη ανάγκη της ΚΕΔΙΠΕΣ . 

· Οι χώροι επιτήρησης / φύλαξης θα υποδειχθούν από  αρμόδιο άτομο της ΚΕΔΙΠΕΣ στο κάθε υποστατικό.  

· Οι φύλακες θα δίνουν αναφορά σε Αρμόδιο άτομο της ΚΕΔΙΠΕΣ που θα υποδειχθεί. Οποιεσδήποτε οδηγίες από την ΚΕΔΙΠΕΣ, θα δίδονται γραπτώς προς την Εταιρεία Φύλαξης μέσω των αρμόδιων αυτών ατόμων. 

· Ο κάθε φύλακας δεν θα πρέπει να εργάζεται περισσότερο από 8 ώρες το εικοσιτετράωρο εκτός και αν με την ενυπόγραφη συγκατάθεση του φύλακα οι ώρες εργασίας μπορούν να είναι μέχρι το πολύ 12 ώρες εικοσιτετράωρο.


4. Όροι Επιλογής και Εκπαίδευση Φρουρών

· Το προσωπικό που θα αποστέλλεται στην ΚΕΔΙΠΕΣ για την παροχή της πιο πάνω υπηρεσίας κατά προτίμηση να έχει κυπριακή υπηκοότητα ή υπηκοότητα από άλλη χώρα μέλος της Ευρωπαϊκής Ένωσης και να μιλά και να γράφει πολύ καλά την ελληνική γλώσσα και σε ικανοποιητικό βαθμό την Αγγλική γλώσσα.

· Να διαθέτει βασικές γνώσεις ηλεκτρονικού υπολογιστή.

· Τα καθήκοντα του φύλακα παρουσιάζονται στο Παράρτημα 4Β  “Ελάχιστα Καθήκοντα Φύλακα” το οποίο θα καθοριστεί στην Τελική του μορφή για κάθε υποστατικό με την ανάληψη της Υπηρεσίας από την Εταιρεία Φύλαξης.

· Βιογραφικό Σημείωμα με φωτογραφία και όλα τα σχετικά πιστοποιητικά που θα δηλώνονται στο βιογραφικό, για κάθε φύλακα που θα εργοδοτηθεί από την  Εταιρεία Φύλαξης  για τη συγκεκριμένη Υπηρεσία (Παράρτημα 4Γ).

· Ικανότητα χρήσης και διαχείρισης τεχνικού εξοπλισμού όπως Κλειστό Κύκλωμα Τηλεόρασης και άλλος εξοπλισμός που θα υποδειχθεί. 

· Οι φύλακες θα πρέπει να είναι καλής σωματικής κατάστασης . 

· Προηγούμενη πείρα σε παρόμοια θέση σε καταστήματα τράπεζας ή λιανικού εμπορίου. 

· Οι φύλακες θα πρέπει να έχουν εκπαιδευτεί στον τομέα της ασφάλειας. Η εκπαίδευση τους θα πρέπει να είναι συνεχής και να γίνεται με ευθύνη της Εταιρείας Φύλαξης, από άτομα με εμπειρία και ακαδημαϊκά προσόντα στον Τομέα Ασφάλειας. 

· Ο κάθε φύλακας θα πρέπει να συμμετέχει στα Σχέδια Έκτακτης Ανάγκης της ΚΕΔΙΠΕΣ

· Η Εταιρεία φύλαξης έχει την ευθύνη κάθε χρόνο, να αποδεικνύει τη συνεχή εκπαίδευση του κάθε φύλακα ο οποίος εμπλέκεται στην υπηρεσία φύλαξης της παρούσας συμφωνίας. Η συνεχής εκπαίδευση θα πρέπει να καλύπτει τουλάχιστον τα πιο κάτω θέματα:

· Πυρασφάλεια
· Διαχείριση περιστατικών έκτακτης ανάγκης 
· Διαχείριση κλειδιών
· Επικοινωνία 
· Εκτέλεση περιπολιών
· Χώροι Υποδοχής
· Χρήση τεχνολογίας (CCTV, Σύστημα Συναγερμού, Πυρανίχνευσης).

· Η ΚΕΔΙΠΕΣ  θα παρακολουθεί την αποτελεσματικότητα των Φυλάκων και αν κριθεί σκόπιμο θα ενημερώνει την Εταιρεία Φύλαξης  για να προβεί σε επανεκπαίδευση των Φυλάκων. 

· Η τελική έγκριση του κάθε φύλακα, εναπόκειται στην απόλυτη κρίση της ΚΕΔΙΠΕΣ, η οποία έχει το δικαίωμα να καλέσει σε προσωπική συνέντευξη τους υποψηφίους φύλακες, προτού δοθεί η τελική έγκριση. 

· Η αλλαγή/ αντικατάσταση φύλακα θα γίνεται, με την προηγούμενη έγκριση της ΚΕΔΙΠΕΣ (με προσκόμιση σχετικών εγγράφων άδειας, βιογραφικού, προσωπική συνέντευξη). Το μέγιστο αποδεκτό ποσοστό αλλαγής/ αντικατάστασης φύλακα ανέρχεται στο 40% επί του συνόλου του αριθμού των φυλάκων που εργοδοτούνται στην ΚΕΔΙΠΕΣ, καθ’ όλη τη διάρκεια του Συμβολαίου. Με κάθε αλλαγή / αντικατάσταση η Εταιρεία Φύλαξης  πρέπει σε 24 εργάσιμες ώρες από την αλλαγή, να στείλει στην  ΚΕΔΙΠΕΣ αναφορά προς έγκριση,  που να αιτιολογεί την πιο πάνω αλλαγή.         

· Η ΚΕΔΙΠΕΣ  έχει το δικαίωμα να ζητήσει την αντικατάσταση φύλακα και αυτός να αντικατασταθεί εντός 24 ωρών.





5. Εξοπλισμός, στολή και  παρουσίαση  Φρουρών  

· Η Εταιρεία Φύλαξης  θα πρέπει να παραχωρήσει στο φύλακα τον ελάχιστο ακόλουθο εξοπλισμό/ υλικά με βάση τη νομοθεσία που εφαρμόζεται ή οτιδήποτε άλλο κριθεί απαραίτητο, το οποίο ο φύλακας υποχρεούται να φέρει κατά την άσκηση των καθηκόντων του.
· Ειδικό διακριτικό σήμα της εταιρείας το οποίο έχει εγκριθεί από τον Αρχηγό της Αστυνομίας. 
· Ειδικό δελτίο επαγγελματικής ταυτότητας στην οποία θα απεικονίζεται ο φύλακας, θα αναγράφεται το όνομα επώνυμο, πατρώνυμο, ημερομηνία γέννησης, αριθμός δελτίου ταυτότητας ή διαβατηρίου, ο αριθμός που χορηγείται σε κάθε φύλακα και η ονομασία του ιδιωτικού γραφείου παροχής υπηρεσιών ασφάλειας στο οποίο εργοδοτείται.
· Φανάρι μπαταρίας αν αυτό κριθεί αναγκαίο από την ΚΕΔΙΠΕΣ.
· Κινητό εταιρικό τηλέφωνο (ένα για κάθε κτίριο το οποίο θα κρατά ο υπεύθυνος βάρδιας) για επικοινωνία του φύλακα με τα Κεντρικό Γραφεία της Εταιρεία Φύλαξης αλλά και της ΚΕΔΙΠΕΣ με το φύλακα.
· Ασύρματο αν αυτό κριθεί αναγκαίο από την ΚΕΔΙΠΕΣ. Η Εταιρεία Φύλαξης  οφείλει να εξασφαλίσει την απαιτούμενη άδεια από την Αρμόδια Αρχή για χρήση των ασυρμάτων σύμφωνα με τη Νομοθεσία που εφαρμόζεται.

· Ο κάθε φύλακας θα φέρει στολή η οποία έχει εγκριθεί από τον Αρχηγό Αστυνομίας.

· Η στολή πρέπει να είναι εταιρικού τύπου.  
· Πουκάμισο.
· Γραβάτα.
· Μαύρη ζώνη παντελονιού.
· Παντελόνι κλασικό και όχι στρατιωτικού τύπου.
· Παπούτσι μαύρο όχι αθλητικό.  

· Η ΚΕΔΙΠΕΣ  έχει το δικαίωμα να ζητήσεις αντικατάσταση στολής αν κρίνει ότι η στολή του φύλακα έχει φθαρεί. 

· Ο φύλακας πρέπει να παρουσιάζεται έγκαιρα και όχι καθυστερημένα στο σημείο επιτήρησης που θα του υποδειχθεί από την ΚΕΔΙΠΕΣ.

· Ο φύλακας πρέπει να είναι καθημερινά ευπρεπώς ντυμένος, με την προβλεπόμενη (καθαρή και σιδερωμένη) στολή, ξυρισμένος ή να φέρει επιμελημένα και περιποιημένα γένια (στην περίπτωση άντρα).


6 .	Διάρκεια και Τερματισμός της Συμφωνίας 

· Η Συμφωνία θα ισχύει για ένα (1) έτος με ημερομηνία που θα καθοριστεί από την ΚΕΔΙΠΕΣ με δικαίωμα ανανέωσης 1+1 χρόνια από την ΚΕΔΙΠΕΣ. 



· Επιπλέον η ΚΕΔΙΠΕΣ έχει το δικαίωμα να τερματίσει αμέσως την υπογραφείσα Συμφωνία, δίνοντας προειδοποίηση 7 ημερών, βάσει της πρόνοιας στην Πρόσκληση υποβολής Προσφορών, αν:

· Η Εταιρεία Φύλαξης  δεν συμμορφώνεται με τη νομοθεσία που εφαρμόζεται
· Η Εταιρεία Φύλαξης  παραλείπει, καθυστερεί, διακόψει, παύει ή δεν εκπληρώνει ικανοποιητικά την υπηρεσία φύλαξης
· Η Εταιρεία Φύλαξης  παραβεί η παραλείψει ή επιτρέψει την παράβαση οποιουδήποτε όρου της υπογραφείσας Συμφωνίας
· Η Εταιρεία Φύλαξης  δεν τηρεί οποιαδήποτε από τις υποχρεώσεις της, ή παραλείπει να συμμορφωθεί με οποιαδήποτε απαγόρευση, ή γραπτή απαίτηση, ή υπόδειξη ή οδηγία της ΚΕΔΙΠΕΣ δυνάμει της υπογραφείσας Συμφωνίας.
· Η Εταιρεία Φύλαξης προβεί σε αλλαγή φύλακα χωρίς οδηγίες από την ΚΕΔΙΠΕΣ.  
· Η Εταιρεία Φύλαξης δεν προβεί στην αντικατάσταση φύλακα (εντός 24 ωρών), μετά από οδηγίες της ΚΕΔΙΠΕΣ.
· Το κρίνει σκόπιμο κατ’ απόλυτη κρίση, με γραπτή προειδοποίηση ενός μήνα οποτεδήποτε κατά τη διάρκεια της συμφωνίας.
· 

· Οποιοδήποτε από τα μέρη μπορεί να τερματίσει οποτεδήποτε την παρούσα συμφωνία με άμεση εφαρμογή, αφού δώσει γραπτή ειδοποίηση προς το άλλο Μέρος εάν επέλθει οποιοδήποτε από τα ακόλουθα γεγονότα: 


· πτώχευση ή διάλυση ή έναρξη διαδικασιών πτώχευσης ή διάλυσης ή διαχείρισης περιουσίας πτωχεύσαντος από ή εναντίον οπουδήποτε μέρους.

· ή εκτέλεση εκχώρησης προς όφελος πιστωτών ή η αναζήτηση από οποιοδήποτε μέρος με  βάση τον ισχύοντα  Νόμο περί πτωχεύσεως ή παρόμοια εν ισχύ Νομοθεσία, ή η έναρξη σχεδίου εκκαθάρισης ή συμβιβασμού με πιστωτές, ή η έναρξη άλλης παρόμοιας διαδικασίας λόγω χρέους.

· αν επέλθει σημαντική αλλαγή στην Εταιρική μορφή της Εταιρείας Φύλαξης.

· Σε περίπτωση τερματισμού της Συμφωνίας, όπως προβλέπεται στον όρο πιο πάνω, η ΚΕΔΙΠΕΣ  δικαιούται περαιτέρω να αφαιρέσει οποιαδήποτε πρόσθετα έξοδα ή ζημιές υποστεί από τα πληρωτέα στην Εταιρεία Φύλαξης, ποσά και/ ή απαιτήσει όπως καταβληθούν από την Εταιρεία Φύλαξης

7. Όροι Πληρωμής 

· Η πληρωμή θα γίνεται μια φορά το μήνα μετά την υποβολή σχετικού τιμολογίου στο οποίο θα επισυνάπτεται ανάλυση των υπηρεσιών που παρασχέθηκαν (φύλακας, ώρες, μέρα). Θα πρέπει να εκδίδεται ένα τιμολόγιο για κάθε κτίριο ξεχωριστά. Τα τιμολόγια θα πρέπει να υποβάλλονται στην  ΚΕΔΙΠΕΣ την πρώτη εβδομάδα κάθε μήνα και θα αφορά το κόστος των υπηρεσιών του προηγούμενου μήνα. 


· Σε περίπτωση αποτυχίας της Εταιρείας Φύλαξης να εκπληρώσει τις υποχρεώσεις της με βάση τη Συμφωνία, θα έχει σαν αποτέλεσμα την επιβολή των ακολούθων επιβαρύνσεων, οι οποίες θα αποκόπτονται από τις μηνιαίες πληρωμές της Εταιρεία Φύλαξης, ή από την εγγύηση πιστής εκτέλεσης της Συμφωνίας (όπου εφαρμόζεται):

· Μη παρουσίαση του φύλακα, ή εγκατάλειψη καθήκοντος από το φύλακα. Θα αποκόπτεται το ποσό των €50 ανά ώρα, ανά φύλακα.

· Αλλαγή (Μετακίνηση) φύλακα χωρίς τη σύμφωνη γνώμη από της ΚΕΔΙΠΕΣ. Θα αποκόπτεται από την αμοιβή του μηνιαίου συνολικού ποσού του Συμβολαίου το ποσό αντίστοιχο με 20%, αν σε 24 εργάσιμες ώρες από την αλλαγή δεν σταλεί στο Αρμόδιο Τμήμα της ΚΕΔΙΠΕΣ, αναφορά που να αιτιολογεί την πιο πάνω αλλαγή. Αν η αιτιολογία δεν γίνει αποδεκτή θα συνεχίζεται η αποκοπή κάθε μήνα ενόσω ο φύλακας δεν επιστρέψει στο πόστο του. Η εν λόγω ενέργεια θα αποτελεί παράλληλα αιτία για άμεση διακοπή της Συμφωνίας, χωρίς καμία προειδοποίηση. 

· Μη μετακίνηση φύλακα, μετά από υπόδειξη της ΚΕΔΙΠΕΣ.  Θα αποκόπτεται από την αμοιβή του μηνιαίου συνολικού ποσού του Συμβολαίου το ποσό αντίστοιχο με 20%, αν σε 24 εργάσιμες ώρες από την εντολή αντικατάστασης από την ΚΕΔΙΠΕΣ, δεν σταλεί στο Αρμόδιο Τμήμα της ΚΕΔΙΠΕΣ, αναφορά που να αιτιολογεί την μη υλοποίηση της οδηγίας. Αν η αιτιολογία δεν γίνει αποδεκτή θα συνεχίζεται η αποκοπή κάθε μήνα ενόσω ο φύλακας απομακρυνθεί από το πόστο του. Η εν λόγω ενέργεια θα αποτελεί παράλληλα αιτία για άμεση διακοπή της Συμφωνίας, χωρίς καμία προειδοποίηση.
8.  Ασφαλιστική Κάλυψη
	8.1 Ασφάλιση Αστικής Ευθύνης (Public Liability Insurance)
Κάλυψη για οποιεσδήποτε υλικές ζημιές σε περιουσιακά στοιχεία ή/και σωματικές βλάβες (συμπεριλαμβανομένου και του θανάτου) που θα προκληθούν κατά τη διάρκεια της συμφωνίας σε:
· Τρίτους
· Στους Υπεργολάβους ή/και στους υπαλλήλους των Υπεργολάβων του και 
· Στην ΚΕΔΙΠΕΣ ή/και στους υπαλλήλους, συνεργάτες, διευθυντές,
· συμβούλους και άλλα εξουσιοδοτημένα από την ΚΕΔΙΠΕΣ πρόσωπα
Η Εταιρεία Φύλαξης  υποχρεούται να θέσει και να διατηρεί σε ισχύ κατά τη διάρκεια της παρούσας συμφωνίας, την πιο πάνω ασφαλιστική κάλυψη με ανώτατο όριο ευθύνης €1.000.000 ανά περιστατικό. 





8.2 	Ασφάλεια Ευθύνης Εργοδότη
Κάλυψη όλων των υπαλλήλων που θα χρησιμοποιεί η Εταιρεία Φύλαξης καθ’ όλη τη διάρκεια ισχύος της Συμφωνίας. Το λεκτικό, οι όροι και πρόνοιες του προτεινόμενου ασφαλιστηρίου να συνάδουν με τις πρόνοιες των Περί Υποχρεωτικής της Ευθύνης των Εργοδοτών Νόμου 1989 έως 2011, όπως εκάστοτε τροποποιείται. 
Νοείται ότι η Εταιρεία Φύλαξης οφείλει να διασφαλίσει ότι όλοι οι Υπεργολάβοι της (εάν αυτό γίνει αποδεκτό από την ΚΕΔΙΠΕΣ) διατηρούν σε πλήρη ισχύ Ασφάλιση Ευθύνης Εργοδότη για όλα τα άτομα που θα  απασχολούν καθ’ όλη τη διάρκεια του Έργου και με ειδική πρόνοια κάλυψης στην ασφάλιση ευθύνης εργοδότη ή μέσω ξεχωριστής ασφάλισης αστικής ευθύνης, για υλικές ζημιές ή / και σωματικές βλάβες των υπαλλήλων της  ΚΕΔΙΠΕΣ και των υπαλλήλων της Εταιρείας Φύλαξης.
8.3. Ασφαλιστική κάλυψη ανεντιμότητας, απιστίας και αμέλειας
· Ασφαλιστική κάλυψη που να περιλαμβάνει, εκτός των άλλων συνηθισμένων κινδύνων, και τους κινδύνους ανεντιμότητας, απιστίας και αμέλειας των υπαλλήλων της Εταιρεία Φύλαξης (dishonesty, infidelity and negligence of the employees of the insured). 

· Η Εταιρεία Φύλαξης  υποχρεούται να θέσει και να διατηρεί σε ισχύ κατά τη διάρκεια της παρούσας συμφωνίας, την πιο πάνω ασφαλιστική κάλυψη με ανώτατο όριο ευθύνης €1.000.000 ανά περιστατικό. 
8.4.	Η Εταιρεία Φύλαξης  πρέπει να παρουσιάζει στην ΚΕΔΙΠΕΣ  
Αντίγραφο των  σχετικών ασφαλιστήριων συμβολαίων (από τώρα και στο εξής καλούμενα ως «τα Ασφαλιστήρια Συμβόλαια») με την εκάστοτε ανανέωσή τους, πιστοποιημένα από τους ασφαλιστές και στα οποία να συμπεριλαμβάνεται και η αντασφαλιστική προστασία (όπου ισχύει), καθώς και αντίγραφο οποιασδήποτε προτεινόμενης τροποποίησής τους.
Νοείται ότι οι ασφαλιστές, τα Ασφαλιστήρια Συμβόλαια, καθώς και οποιαδήποτε προτεινόμενη τροποποίηση τους, θα πρέπει να τύχουν της προηγούμενης έγκρισης της ΚΕΔΙΠΕΣ .
8.5. Τα Ασφαλιστήρια Συμβόλαια πρέπει να περιέχουν όρους με βάση τους οποίους οι ασφαλιστές θα υποχρεούνται:  
· να κοινοποιούν γραπτώς προς την ΚΕΔΙΠΕΣ   οποιαδήποτε μεταβολή ή τερματισμό των Ασφαλιστηρίων Συμβολαίων αμέσως από την ημερομηνία της μεταβολής ή τερματισμού και 

· να προβαίνουν σε άμεση γραπτή κοινοποίηση προς την ΚΕΔΙΠΕΣ στην περίπτωση που η Εταιρεία Φύλαξης  δεν πληρώσει τα ανάλογα ασφάλιστρα ή παραβιάσει οποιονδήποτε όρο των Ασφαλιστήριων Συμβολαίων που τα καθιστά άκυρα.

8.6.	Χωρίς επηρεασμό οποιασδήποτε άλλης υποχρέωσης της Εταιρεία Φύλαξης για αποζημίωση με βάση την παρούσα συμφωνία, η Εταιρεία Φύλαξης  αναλαμβάνει να αποζημιώνει (indemnify) σε πρώτη ζήτηση και να διατηρεί την ΚΕΔΙΠΕΣ  ανέπαφο έναντι όλων των επιβαρύνσεων ή/και δαπανών ή/και εξόδων (συμπεριλαμβανομένων χωρίς περιορισμό, τόκων, φόρων, προστίμων, δικαστικών και δικηγορικών εξόδων και εξ αποφάσεως χρεών) στα οποία η ΚΕΔΙΠΕΣ μπορεί να υποβληθεί ή/και προβεί ή/και τα οποία μπορεί να καταβάλει στο μέλλον ως αποτέλεσμα οποιασδήποτε απαίτησης, οποιασδήποτε μορφής που δυνατόν να εγερθεί εναντίον του, ή/και για οποιαδήποτε βλάβη, απώλεια ή ζημιά που δυνατόν να υποστεί η ΚΕΔΙΠΕΣ, που οφείλεται σε ή προκαλείται από οποιαδήποτε πράξη ή παράλειψη ή αμέλεια της Εταιρεία Φύλαξης ή/και οποιουδήποτε υπαλλήλου, αξιωματούχου, συμβούλου, συνεργάτη ή/και εργολάβου της, συμπεριλαμβανομένης, χωρίς περιορισμό, οποιασδήποτε παράβασης από την Εταιρεία Φύλαξης  οποιασδήποτε υποχρέωσής της με βάση την παρούσα συμφωνία.
Προς αποφυγή οποιασδήποτε αμφιβολίας, η υποχρέωση της Εταιρείας Φύλαξης να αποζημιώνει την ΚΕΔΙΠΕΣ , είναι ανεξάρτητη από το ύψος της ασφάλισης που δυνατόν να διατηρεί η Εταιρεία Φύλαξης.
Σε περίπτωση που η ΚΕΔΙΠΕΣ φέρει οποιαδήποτε ευθύνη έναντι της Εταιρεία Φύλαξης ως αποτέλεσμα παράβασης οποιασδήποτε υποχρέωσής της ΚΕΔΙΠΕΣ ή διάπραξης αστικού ή άλλου αδικήματος από μέρους της ΚΕΔΙΠΕΣ, σε σχέση με την παρούσα συμφωνία, η ευθύνη της ΚΕΔΙΠΕΣ  θα περιορίζεται σε άμεσες απώλειες και ζημιές.
Η ΚΕΔΙΠΕΣ δε θα ευθύνεται για οποιαδήποτε έμμεση ή επακόλουθη ή απώλεια ή ζημιά (δηλαδή ζημιά που δεν οφείλεται άμεσα σε ένα γεγονός, αλλά συμβαίνει έμμεσα από το γεγονός και είναι επιπρόσθετη από την υλική ζημιά).
Οι διατάξεις του παρόντος όρου θα δεσμεύουν τους διαδόχους και εκδοχείς (δικαιούχους) της Εταιρεία Φύλαξης.
Οι διατάξεις του παρόντος όρου θα συνεχίσουν να ισχύουν και μετά τη λήξη ή τον τερματισμό της παρούσας συμφωνίας, για οποιονδήποτε λόγο και αν επισυμβεί.

